ms en en en en id en en fr ms ca id en en en id en en fr ms ca ms ms en id id id id id ms ms ms ms id id id ms id id id ms ms ms id ms id id id ms fa id id id id id ms ms fi ms id mzn en en en de en en nl en en en ms ms tr en id en id en ms fr en id id en en en id en ms en id en id en id en it en en en en en id en de en id en fi en en id en en en ms id en pl en ms id en en en id en zh en id en en en id en es en id id ru en en en lv tr id ms en en en en id en fr en id en en en id en id ms pl id ms ms id id id en en id en en en fa en en en en en en es en en ms en fr en en en en en id en en
Palestin Memanggil Muslim Kembali Kepada Islam – Saifulislam.Com
Thursday , September 1 2022
Semua yang hadir di kehidupan dunia ini, hadir dengan realiti, bersama ilusi.
Biar pun kedua-duanya di pandangan mata nampak serupa, hakikatnya amat berbeza.
Realiti ada bau, ada rasa, ada makna.
Ilusi hanya boleh dipandang, tidak boleh dipegang, jauh sekali hendak memegang.
Bandingkan sahaja buah-buahan sebenar dengan buah plastik. Buah sebenar walaupun tidak sempurna rupanya seperti yang ditakrifkan sempurna oleh mata manusia, ia ada bau, ada rasa, boleh dijamah dan penuh makna. Buah plastik biar pun cantik, hanya jamuan mata, perhiasan semata.
Demikianlah satu peraturan hidup ini, bahawa antara realiti dan ilusi, realiti sentiasa lebih bermakna berbanding ilusi.
ILUSI SEMASA UNTUK REALITI SEMALAM
Seorang tokoh agung yang dipuja lagi disanjung, mati apabila tiba ajalnya. Kerana kasih pengikut kepadanya, sebuah patung diukir indah. Patung yang rupa parasnya tidak ubah seperti tokoh yang asal. Patung itu dimuliakan, diletakkan di sebuah taman yang indah, menzahirkan rasa megah dan bangga terhadap tokoh itu semasa hayatnya. Patung yang mengekalkan rasa bangga dengan semalam.
Tiba-tiba datang seekor burung kecil, terbang petang seperti burung kecil yang lain. Burung yang penat singgah berehat, bertenggek di atas hidung ‘tokoh’ yang agung itu tadi.
Tanpa ada yang menghalang, si burung kecil melepaskan najisnya!
Betul-betul di hidung, di muka tokoh yang agung itu.
Si burung terbang menyambung perjalanan petang.
Tokoh tadi masih megah dengan sejarah semalam, semasa wajahnya berlumuran najis!
Tokoh itu tokoh yang agung. Namun dia hanya sebuah patung. Sebuah ilusi. Burung itu biar pun kecil, dia hidup, dia realiti.
Demikianlah satu peraturan hidup ini, bahawa antara ilusi dan realiti, kemenangan sentiasa berpihak kepada realiti, biar sekecil mana pun realiti itu, dan sebesar mana pun sebuah ilusi.
ILA AL-ISLAM MIN JADID (KEMBALI SEMULA KEPADA ISLAM)
Ini adalah sebahagian daripada analogi yang dirumuskan oleh Sheikh Abu al-Hasan Ali al-Nadawi di dalam bukunya Ila al-Islam min Jadid (Kembali Semula Kepada Islam), tentang hakikat yang perlu diberikan perhatian umat Islam terhadap akar umbi permasalahan hidup mereka.
Al-Quran memperincikan tentang ciri-ciri Yahudi. Dan Yahudi di Palestin benar-benar seperti yang diceritakan. Yahudi di Palestin adalah Yahudi tulen. Al-Quran memperincikan tentang ciri-ciri Nasrani. Dan Nasrani di Amerika Syarikat dan blok Barat benar-benar seperti yang diceritakan. Nasrani itu adalah Nasrani tulen.
Al-Quran yang sama memperincikan tentang ciri-ciri Muslim.
Samakah Muslim seperti yang digambarkan oleh al-Quran?
Samakah kita seperti apa yang al-Quran gambarkan tentang kita?
Berapakah jarak di antara diri idaman kita dengan diri yang sebenar?
إِنْ أَحْسَنتُمْ أَحْسَنتُمْ لِأَنفُسِكُمْ ۖ وَإِنْ أَسَأْتُمْ فَلَهَا ۚ فَإِذَا جَاءَ وَعْدُ الْآخِرَةِ لِيَسُوءُوا وُجُوهَكُمْ وَلِيَدْخُلُوا الْمَسْجِدَ كَمَا دَخَلُوهُ أَوَّلَ مَرَّةٍ وَلِيُتَبِّرُوا مَا عَلَوْا تَتْبِيرًا
Jika kamu berbuat kebaikan, (maka faedah) kebaikan yang kamu lakukan adalah untuk diri kamu; dan jika kamu berbuat kejahatan, maka (kesannya yang buruk) berbalik kepada diri kamu juga. Oleh itu, apabila sampai masa janji (membalas perbuatan derhaka kamu) kali kedua, (Kami datangkan musuh-musuh kamu) untuk memuramkan muka kamu (dengan penghinaan dan keganasannya); dan untuk memasuki masjid (BaitulMaqdis) sebagaimana mereka telah memasukinya pada kali yang pertama; dan untuk menghancurkan apa sahaja yang mereka telah kuasai, dengan sehancur-hancurnya.[Al-Isra’ 17: 7]
Dalam pusingan kehancuran dan kemusnahan yang dilakukan oleh Yahudi kali ini, fasad mereka tidak kekal selamanya. Mereka akan tumpas, mereka akan tewas. Mereka akan kalah dengan kehinaan dan kemuraman wajah, dan yakinilah bahawa mereka juga mengetahui akan hakikat ini.
Namun kemenangan pemenang pada menumpaskan Yahudi di bumi Palestin adalah bersyarat.
Mereka memasuki Palestin seperti kemasukan mereka kali pertama dahulu.
Dengan kualiti yang sama.
Hanya Muslim tulen yang berhak menuntut kemenangan yang dijanjikan Tuhan.
Palestin menunggu Muslim kembali kepada Islam.
Yahudi tulen, Nasrani tulen, ‘menunggu’ kehadiran Muslim tulen.
Pertempuran antara dua realiti, memenangkan kebenaran atas kebatilan.
Pertempuran antara realiti vs ilusi, kita menipu diri sendiri!
“Jika kamu kembali, Kami kembali” [al-Isrā’ 17: 8]
Tags ilusi nadwi palestin realiti
Previous Dunia Islam Daripada Jendela Nasyid 1990’an
Next Yatim Sebelas Bulan: Muhasabah Sedekah di Bulan Ramadan
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
22/11/2012 at 8:21 AM
palestin hanya akan betul betul menang setelah pejuangnya berjuang 100% atas nama Allah. Mereka hanya akan menang setelah mengikut sunnah 100% seperti yg dilakukan pejuang afghan/pakistan
Mohd Dzulhuzmi Bin Nasruddin
22/11/2012 at 8:51 AM
‘Real Muslim’ bermaksud muslim yang berpegang teguh terhadap perkara-perkara ‘SYARIA’TULLAH’ dan juga sentiasa berusaha gigih melaksanakan perkara-perkara ‘SUNNATULLAH’.
22/11/2012 at 9:45 AM
selagi bumi Arab tidak bersatu dan sentiasa di bawah telunjuk barat, selagi kuasa ilmu tidak dirampas ke wilayah Muslim, selagi solat Suboh tidak sepenuh solat Jumaat, mungkin kita terpaksa tunggu dan lihat dan berdoa sambil memperbaiki diri kita sendiri ke arah menjadi muslim sejati.
22/11/2012 at 11:17 AM
dah macam citer Lord of the Ring..
22/11/2012 at 2:17 PM
setuju dengan ustaz..realitinya baik muslimat mahupun muslimin lebih mengejar hiburan dari segalanya. Sayangnya bila melihat seorang pemuda mengalirkan airmatanya gara gara gagal memasuki salah sebuah program hiburan realiti. Tepu dahi saya dibuatnya.
22/11/2012 at 10:17 PM
Assalamualaikum wbh , saya setuju dengan ustaz. saya percaya bila ustaz menggunakan istilah muslim , maknanya merujuk kepada semua muslim tidak kira peringkat umur , bangsa,negara atau pun kedudukan dalam sesuatu masyarakat. InsyaaALLAH, saya akan bermula dari diri sendiri. Terima kasih atas penulisannya ustaz.
23/11/2012 at 3:41 PM
Ringkas, padat menyedarkan dan menakungkan airmata keinsafan. Terima kasih Ustaz
24/11/2012 at 2:10 AM
Realiti juga mesti belajar daripada ilusi mereka. Umat Islam perlu teladani umat Islam terdahulu.
Artikel yang menarik ustaz. Analogi yang tepat dan cantik.
27/11/2012 at 12:19 AM
Umpama mimpi dalam mimp,
Campak satu batu, bayang pun hilang…..
29/11/2012 at 10:17 PM
Subhanallah Ustaz.. tepat sekali apa yg Ustaz nukilkan…
22/05/2014 at 8:15 AM
semalam terfikir tentang ayat 7 dari surah Al-Isra’ ni. Jzkk Ust 🙂
24/05/2014 at 4:12 PM
Allahu Akbar!! terima kasih ustaz dengan artikel ini…sungguh mengesankan..will try to improve the muslim quality of mine and my family
26/05/2014 at 10:26 AM
artikel yang sangat menarik..
29/05/2014 at 1:47 PM
Saya mahu tanyakan ini, setelah membaca artikel ustaz ni… Inikah yang sebenarnya ustaz, mohon pencerahan..
Maaf jika lari tajuk… tapi saya kira ada kaitan sedikit
11/07/2014 at 2:30 PM
Ikhlas dari hati.. artikel ni memang sangat2 memberi kesan… sekaligus menyedarkan kita tentang siapa diri kita yang sebenar antara ilusi dan realiti.. Jazakallah ya ustaz..
11/07/2014 at 3:56 PM
Bagaikan cerita ‘Inception’, oleh kerana terlalu lama dalam dunia ilusi mimpi, yang ilusi itu disangka realiti.
23/07/2014 at 7:57 AM
umat ISLAM Malaysia khususnya amat2 perlu back to basic
basic aqidah dan syariat kita hari ini amat rosak
menghasilkan buah akhlak yang rotten
saya sendiri sejak terlibat dengan serius bersama Palestin
apa mesej yang saya dapati ialah
pemantapan semula aqidah dan syariat
basic = hubungan dengan ALLAH yang amat perlu dijaga
memanggil semula ruh perjuangan salahuddin al ayyubi, sultan muhammad al fateh, hamzah dan khalid
kesemua adalah contoh betapa kekuatan kita terhasil dari kuatnya tali kita dengan ALLAH
Pingback: Tidak Bersih Islam Dengan Kotor Muslim (Artikel 2008) – Saifulislam.Com
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved